En jury bestående af DIF, Toms Guld Barre, MetroXpress og Dagbladet har fundet de fem vindere af årets Guld Barre pris. Og juryen fandt frem til hele to nordjyske talenter, der fortjener lidt ekstra ros. Fie Udby Erichsen for sin sølvmedalje til sommerens OL. Og Jeppe Holmberg for at have trodset kræften og blive fast mand på 1. divisionsholdet samt træne med AL-Bank Liga-holdet Aalborg Pirates. Guld Barre prisen uddeles til et stort talent i fem regioner i Danmark. Men da OL-roeren Fie Udby Erichsen pt. bor i København, kan Nordjylland prale med at have to vindere af prisen. Vinderne får hver en check på 10.000 kroner som anerkendelse for deres bedrifter.S

Referat:
Fie Udby Erichsen og Jeppe Sylvester Holmberg hædres med årets Guld Barre pris, der gives til de største danske talenter.